ไฟแนนเชียลไดเจส
PFFUND เฉลี่ยเงินคืนผู้ถือหน่วย
7 มี.ค. 2556

PFFUND เฉลี่ยเงินคืนผู้ถือหน่วย
บริษัทหลักทรัพย์จัดการกองทุนรวม วรรณ ในฐานะบริษัทจัดการกองทุนรวมอสังหาริมทรัพย์พร็อพเพอร์ตี้ เพอร์เฟค (PFFUND) แจ้งว่า บริษัทจะดำเนินการเฉลี่ยคืนเงินทุนบางส่วนจำนวนหน่วยลงทุนละ 10 บาท ให้แก่ผู้ถือหน่วยลงทุนในวันที่ 13 มี.ค. 2556 และเฉลี่ยเงินคืนเงินทุนส่วนที่เหลือทั้งหมดภายหลังจากการชำระบัญชีเสร็จสิ้นภายในวันที่ 3 มิ.ย. 2556
หาดทิพย์ปันผล 30 สตางค์
บริษัท หาดทิพย์ (HTC) แจ้งว่า คณะกรรมการบริษัทมีมติให้จ่ายเงินปันผลสำหรับผลการดำเนินงานปี 2555 ในอัตราหุ้นละ 0.30 บาท กำหนดปิดสมุดทะเบียนพักการโอนหุ้นในวันที่ 21 มี.ค. 2556 และจ่ายเงินปันผลวันที่ 22 พ.ค. 2556
นอกจากนี้ คณะกรรมการอนุมัติให้บริษัทระดมทุนด้วยการออกตราสารหนี้ในรูปของตั๋วเงินหรือตั๋วแลกเงินรวมไม่เกิน 300 ล้านบาท อายุไม่เกิน 270 วันรับแต่วันและออก โดยมีเงื่อนไขว่าบริษัทสามารถออกตั๋วเงินหรือตั๋วแลกเงินมาทดแทนตั๋วที่ครบกำหนดแล้ว โดย ณ ขณะใดๆ ภาระหนี้รวมของตั๋วเงินหรือตั๋วแลกเงินต้องไม่เกินจำนวนเงินรวมของตั๋วเงินหรือตั๋วแลกเงินที่กำหนดไว้อนุมัติให้ออกหุ้นกู้เพื่อเป็นแหล่งเงินทุนรวมไม่เกิน 500 ล้านบาทโดยจะนำมติดังกล่าวเสนอที่ประชุมใหญ่สามัญผู้ถือหุ้นประจำปี 2556 ในวันที่26 เม.ย. 2556 
ติวคนรุ่นใหม่ลงทุนอนุพันธ์
นางเกศรา มัญชุศรี กรรมการผู้จัดการ บริษัท ตลาดสัญญาซื้อขายล่วงหน้า (ประเทศไทย) หรือ TFEX เปิดเผยว่า TFEX มีแผนในการพัฒนาคนรุ่นใหม่ที่สนในซื้อขายอนุพันธ์หรือต้องการก้าวสู่เส้นทางการทำงานที่ท้าทายด้านอนุพันธ์ จึงได้จัดโครงการ TFEX Challenge ขึ้น ซึ่งเป็นการติวเข้มและให้ความรู้เกี่ยวกับการซื้อขายอนุพันธ์อย่างเข้มข้น ทั้งทางด้านทฤษฎีและภาคปฏิบัติ โดยได้รับความร่วมมือเป็นอย่างดีจากบริษัทสมาชิกและบุคลากรในวงการอุตสาหกรรมที่มีประสบการณ์ซื้อขายใน TFEX มาช่วยติวเข้มให้แก่ผู้ลงทุนและผู้ที่สนใจ
สำหรับรุ่นแรกเริ่มเปิดรับสมัครแล้วตั้งแต่วันนี้18 มี.ค. รับจำนวนจำกัด 200 คน และเริ่มการอบรมครั้งแรกวันที่ 24 มี.ค.นี้ ระยะเวลาการอบรมประมาณ 1 เดือน ผู้สนใจสามารถดูรายละเอียดเพิ่มเติมที่เว็บไซต์ www.tfex.co.th หรือโทร. 02-229-2770